**A 2017/2018. tanév 1. félévének lezárásához kapcsolódó fontos információk hallgatók részére**

**1)**

**A 2017/2018. tanév 1. félévben a vizsgaidőszak:**

**Minden tagozat esetén:**

**2017. december 18. (hétfő) – 2018. január 27. (szombat)**

A hallgatók a Neptun rendszeren keresztül jelentkezhetnek vizsgákra.

Egy tantárgy vizsgaidőpontjai közül csak egyre tud a hallgató jelentkezni. Tárgyanként az első vizsga alkalom és az első ismétlővizsga alkalom ingyenes, az ezt követő ismétlő javítóvizsgára csak akkor tud jelentkezni a hallgató, ha a vizsgaismétlési díját már befizette.

**Vizsgajelentkezések kezdete a Neptun rendszerben:**

Vizsgajelentkezések kezdete aláírás bejegyzéshez kötött. A hallgató csak akkor tud vizsgára jelentkezni, ha az aláírást a tárgyból beírták a részére.

**Vizsgajelentkezések kezdete minden kar esetében: 2017. december 4. 13:00**

**A jelentkezési határidő a vizsga előtti nap 12:00 óra.**

Utólag nem lehet hallgatót felíratni a vizsgaalkalomra.

**A hallgatók által el nem fogadott megajánlott jegyeket a kari rendszergazda 2018. január 9-én automatikusan elfogadottra állítja.**

A hallgatók által felvett valamennyi kurzust az oktatónak kötelessége legkésőbb a vizsgaidőszak kezdetéig 2016. december 18-ig aláírás követelmény esetén „aláírva”, „megtagadva” vagy „letiltva”; évközi követelmény esetén „érdemjeggyel (1-5)” vagy „letiltva” bejegyzéssel értékelni.

**Neptun gyűjtőszámla adatai:**

A számlatulajdonos megnevezése: Óbudai Egyetem  
A gyűjtőszámla új számlaszáma: 10032000-00291350-01120008   
Közlemény rovat: NK-XXXXXX, Gipsz Jakab   
(Ahol "XXXXXX" a hallgató saját Neptun kódja, "Gipsz Jakab"a hallgató saját neve)

**2)**

**Aláíráspótló típusú vizsgákkal kapcsolatos információk:**

Az Aláíráspótló vizsgákra való jelentkezés feltételeiről és az aláíráspótlás díjának befizetési módjáról bővebben a Neptun honlapon, külön erről szóló leírásban olvashatnak.

**Aláírás pótlása a vizsgaidőszakban (Vizsga követelményű tárgyak esetén):**

A **"Megtagadva" bejegyzések** feltételei a hallgatók aláíráspótlásra való jelentkezésének!

**Pótlás: csak egy alkalommal!**

**Nappali tagozat esetén legkésőbb: 2018. január 8. (hétfő)**

**Levelező, távoktatás, esti tagozat esetén legkésőbb: 2018. január 8. (hétfő)**

 az aláírás pótláshoz "Aláíráspótló vizsga" típusú vizsgaidőpontot kell kiírni, a pótlás különeljárási díj (szolgáltatási jogcím/aláíráspótlás) befizetéséhez kötött,

 az aláíráspótlásra a megelőző nap 12 óráig lehet jelentkeznie a hallgatónak, valamint eddig az időpontig kell kiírnia és befizetnie a hallgatónak az aláíráspótlás díját,

 ha a hallgató nem jelenik meg az aláíráspótláson és távollétét nem igazolja, akkor a Neptunba a "Nem jelent meg" bejegyzés kerül és abban a félévben a hallgató már nem jelentkezhet újabb aláíráspótló vizsgára,

 ha a hallgató sikertelen aláíráspótló vizsgát tesz, akkor a Neptunba "Letiltva" bejegyzést kell rögzíteni,

 az oktató a Neptun rendszerben ellenőrizheti a befizetés meglétét

**Évközi jegy pótlása a vizsgaidőszakban (Évközi jegy követelményű tárgyak esetén):**

Az **"Elégtelen" bejegyzések** feltételei a hallgatók évközi jegy pótlásra való jelentkezésének!

**Pótlás: csak egy alkalommal!**

**Nappali tagozat esetén legkésőbb: 2018. január 8. (hétfő)**

**Levelező, távoktatás, esti tagozat esetén legkésőbb: 2018. január 8. (hétfő)**

 az évközi jegy pótláshoz "Aláíráspótló vizsga" típusú vizsgaidőpontot kell kiírni, a pótlás különeljárási díj (szolgáltatási jogcím/aláíráspótlás) befizetéséhez kötött,

 az évközi jegy pótlásra a megelőző nap 12 óráig lehet jelentkeznie a hallgatónak, valamint eddig az időpontig kell kiírnia és befizetnie a hallgatónak az évközi jegy pótlásának díját,

 ha a hallgató igazolatlanul nem jelenik meg az évközi jegy pótláson, akkor a Neptunba a "Nem jelent meg" bejegyzés kerül és abban a félévben a hallgató már nem jelentkezhet újabb évközi jegy pótlásra

 az oktató a vizsgalapon ellenőrizheti a befizetés meglétét

**Kérjük a hallgatókat, hogy körültekintően járjanak el pénzügyeikkel kapcsolatban, mert az említett díj csak a Neptun rendszeren keresztül fizethető be, Gyűjtőszámlás befizetéssel. Amennyiben utalnak a Gyűjtőszámlára, kérjük vegyék figyelembe, hogy az átfutási idő 2-3 munkanap, illetve hogy a vizsgákra mindig a vizsgát megelőző nap 12 óráig lehet jelentkezni!**

**3)**

**Vizsgákkal kapcsolatos egyéb információk:**

Minden vizsgára általánosan igaz, hogy **a vizsgát megelőző nap 12 óráig lehet jelentkezni a vizsgára, valamint lejelentkezni is eddig az időpontig lehet!**

Az intézeti Neptun asszisztens, ill. a vizsgáztató a jelentkezettek listáját a jelentkezési határidő után a hallgatói információs rendszerből kinyomtatja. A vizsgalapon azok szerepelnek, akik első vagy második alkalommal jelentkeztek a vizsgára vagy az elégtelen osztályzat(ok) illetve a vizsgáról történő igazolatlan hiányzás(ok) miatt a vizsgaismétlési díjat már befizették.

IV díjat akkor kell fizetni, ha ugyanabból a tárgyból a harmadik, vagy esetlegesen további vizsgaidőpontra szeretnének jelentkezni a hallgatók. A vizsgajelentkezések összességében számítanak, tehát esetleges tárgyújrafelvétel esetén a következő félévben nem nullázódnak!

Az Aláíráspótló típusú vizsgák nem számítanak bele az "elhasznált" vizsgaalkalmak közé!

A vizsgán meg nem jelent hallgatók esetében a Neptun rendszerben a "Nem jelent meg" bejegyzés kerül az osztályzat helyére. Az igazolt távolmaradókat az oktató engedélye alapján az intézeti Neptun asszisztens törli a vizsgáról, az igazolatlan távolmaradók esetén az "Nem jelent meg" bejegyzés marad. Ez utóbbi esetben az adott vizsga beszámít az "elhasznált" vizsgaalkalmak közé!

Amennyiben egy hallgató ugyanabból a tárgyból tett harmadik, illetve esetleges azt követő vizsgára jelentkezne, akkor IV díjat kell fizetnie. Itt szeretnénk felhívni a figyelmet, hogy amíg a befizetés nem történik meg, addig a rendszer nem engedi meg a kérdéses vizsgaalkalomra való feljelentkezést!

Az a hallgató, aki BSc, vagy MSc képzésen vesz rész, egy tantárgyból, két alkalommal kísérelheti meg a vizsga (szigorlat) letételét az adott vizsgaidőszakban.

Az a hallgató, aki nem BSc, vagy MSc képzésben vesz részt, vagy mérnökinformatikus BSc szakos hallgató, aki tanulmányait 2004. szeptemberében kezdte meg, egy tantárgyból, három alkalommal kísérelheti meg a vizsga (szigorlat) letételét az adott vizsgaidőszakban.

**4)**

**FIGYELEM!**

A hallgatónak személyazonosságát a vizsgán, hitelt érdemlő módon igazolnia kell, amelyre a személyi igazolvány, az útlevél, új típusú vezetői engedély (jogosítvány) ill. a diákigazolvány szolgál.

Szóbeli vizsgán a vizsgáztatók a megszerzett osztályzatot közlik a hallgatóval, majd azonnal ráírják a vizsgalapra. Írásbeli vizsgák eredményét a vizsgáztató köteles a vizsga befejezését követő harmadik munkanap végéig kihirdetni illetve rögzíteni a Neptun rendszerben.

Legkésőbb a vizsgaidőszakot követő hét második napjának végéig a hallgató ellenőrzi a Neptunban megszerzett eredményeket, eltérés esetén azt az oktatóval tisztázza. Amennyiben vitás eset merül fel az eredmény beírása kapcsán, akkor a hallgató írásban jelzi a tantárgyat kezelő intézet igazgató-helyettesének az eltérést. A kérdéses eseteket az intézetnek kötelessége kivizsgálni a regisztrációs hét végéig és az eredményről tájékoztatni a hallgatót, az oktatót, az intézeti Neptun adminisztrátort és az intézet igazgató-helyettesét. Hamisítás gyanúja esetén a dékánt írásban értesíteni kell.

**Sikeres vizsgaidőszakot kívánva:**

**Óbudai Egyetem**

**Neptun Csoport**