**Aláíráspótló vizsgára való jelentkezés feltételei és menete**

**Aláírás és évközi jegy pótlása levelező tagozatos hallgatóknak: 2018. január 06. (szombat)**

A hallgatók a Neptun rendszeren keresztül jelentkezhetnek vizsgákra. Az első két vizsgaalkalom az adott tárgyból ingyenes, minden további díjhoz kötött, és a vizsgák száma max. 6 lehet egy adott tárgyból. Ha ezt a számot kimerítetts, és nem sikerül teljesíteni a tárgyat, elbocsátásra kerül a Hallgató.

Akinek vizsga követelményű tárgynál az aláírás helyén: ’Megtagadva” bejegyzés van,

Évközi követelményű tárgynál az érdemjegy: „Elégtelen” bejegyzés, **pótolhat:** mindkét esetben, aláíráspótló vizsgára történő jelentkezéssel. A jelentkezés díjhoz kötött, és előbb be kell fizetni a díjat, ezt követően enged a rendszer jelentkezni. Továbbá fontos, hogy a vizsgát megelőző nap délig lehet vizsgára jelentkezni, esetünkben a szombati vizsgára, péntek délig lehet jelentkezni, akkor, ha már a díj is befizetésre került, és a megtagadva vagy elégtelen is beírásra került a Neptun rendszerbe.

Az egyéni gyűjtőszámla egyenlegek feltöltésének módja nem változott, kizárólag banki átutalást tudunk elfogadni.

**Az utalások átfutási ideje 2 -3 munkanap, internetes utalás esetén lehet rövidebb, de sajnos nem érvényes a 4 órás szabály. Célszerű tehát a vizsgaidőszak kezdetén egy nagyobb összeget utalni, ha nem lesz rá szükség, a vizsgaidőszak végén vissza lehet utalni a saját bankszámlánkra.**

A gyűjtőszámla adatai:

A számlatulajdonos megnevezése: Óbudai Egyetem

A gyűjtőszámla új számlaszáma :

10032000-00291350-01120008

Számlát vezető pénzintézet: Magyar Államkincstár

Közlemény rovat: NK-XXXXXX, Gipsz Jakab (Ahol "XXXXXX" a hallgató saját Neptun kódja, "Gipsz Jakab"a hallgató saját neve)

A gyűjtőszámla használata során továbbra is a legfontosabb a közlemény rovat megfelelő, pontos kitöltése!

Első lépésben tisztázni kell, hogy melyik tantárgyból kell Aláíráspótló vizsgára jelentkezni. Mindezek könnyen ellenőrizhetők a Tanulmányok / Leckekönyv menüpont alatt, ha kiválasztjuk az aktuális félévet, amely jelenleg a 2017/2018/1.

Pl.:

Amennyiben szükség van Aláíráspótló vizsgára, meg kell nézni a Vizsgák / Vizsgajelentkezés menüpontban, hogy mikorra van kiírva az adott tárgyból ilyen vizsgatípus. A táblázatban a vizsgatípusnál fel is van tüntetve, ha egy adott vizsga Aláírás pótló vizsga.

A tantárgy kiválasztása után be kell fizetni az aláíráspótlás díját!

Ez a következőképpen történik:

A Pénzügyek / Befizetés menüpont alatt a **Tétel kiírás** gomb segítségével a **Hallgatónak kell**  kiírnia a díjat, majd a Befizetés menüpont alatt befizetni azt, különben a rendszer nem enged Aláíráspótló vizsgára jelentkezni az adott tárgyból!

**Tétel kiírás menete:**

Először ki kell választani a Fizetési jogcímet, amely mindkét pótlás esetében Szolgáltatási jogcím.



Ezután megjelenik két újabb mező. A Szolgáltatás típusa és a Tárgyak. A legördülő menükből kell választani. A Szolgáltatás típusa: Aláírás pótlás (4000 Ft). A Tárgyak közül pedig értelemszerűen azt a tárgyat kell választani, amelyből szükség van Aláíráspótló vizsgára.



(A kék csíkban egy korábbi összeg szerepel, de ez már nem 2000,-Ft, hanem 4000,-Ft.)

Amennyiben mindhárom legördülő menüből kiválasztotta a megfelelőt, a Tétel létrehozása gombra kell kattintani.

Sikeres tétel kiírás után a rendszer a következő üzenetet adja: A tétel kiírás sikerült!

**Fontos, hogy ezzel még a kiírt tétel nincs befizetve!**

**A Neptunban a Pénzügyek/Tranzakciós lista menüpontban ellenőrizhetjük, hogy megérkezett-e a banki utalás, ha igen, akkor a** **Pénzügyek / Befizetés** menüpontra kell kattintani, akkor az aktuális félév kiválasztása után a tételek között megjelenik az előbbiekben létrehozott tétel, Saját tételként.

**Ekkor a befizetéshez az adott sorban, a sor végén a jelölőnégyzetet ki kell pipálni és rá kell kattintani az oldal alján található Befizet gombra.**

A Befizet gomb megnyomása után a következő kép jelenik meg:



Itt a Gyűjtőszámlás fizetés gombot kell aktiválni, ekkor megjelenik az alább is látható számlaszám, majd a Befizet gombra kell kattintani.

A sikeres befizetésről az alábbi üzenetet küldi a rendszer: A tranzakció sikeresen befejeződött. (4000 Ft)

Ezek után a Vissza gombra kattintva térhetünk vissza a kiírt tételek listájához, ahol az előbbi tétel már, mint befizetett szerepel.

Amennyiben a befizetés megtörtént és évközi jegy pótlás esetén rendelkezünk erre a félévre egy Elégtelen bejegyzéssel, illetve aláírás pótlás esetén egy Aláírás Megtagadva bejegyzéssel, akkor a vizsgaalkalmak közül kiválasztva a megfelelő Aláíráspótló vizsgát, a Jelentkezés gombra kattintva jelentkezhet a Hallgató az adott vizsgára.

Kőműves Katalin

BGK Tanulmányi Osztály